कोलंबो (आईएएनएस)। श्रीलंका इन दिनों पर्यटन को बढ़ावा देने के लिए कुछ खास देशों के नागरिकों को बिना वीजा के एंट्री देने पर विचार कर रहा है। अधिकारियों ने सोमवार को बताया कि इस प्रक्रिया की स्टडी के लिए प्रधानमंत्री रानिल विक्रमसिंघे ने एक टास्क फोर्स का गठन किया है, जो ये तय करेगी कि ऐसा करना ठीक होगा या नहीं। पर्यटन मंत्री जॉन अमृतुंगा ने कहा कि इस योजना के अंतर्गत भारत, चीन, कुछ अन्य यूरोपीय और पश्चिमी एशियाई देशों को शामिल किया जायेगा। अमृतुंगा ने कहा कि इस प्रस्ताव का मुख्य उद्देश्य अधिक संख्या में लोगों को श्रीलंका बुलाना और पर्यटन को बढ़ावा देना है।